CELEX: 62007CA0052
Language: lv
Date: 2008-12-11 00:00:00
Title: Lieta C-52/07: Tiesas (ceturtā palāta) 2008. gada 11. decembra spriedums ( Marknadsdomstolen (Zviedrija) lūgums sniegt prejudiciālu nolēmumu) — Kanal 5 Ltd , TV 4 AB / Föreningen Svenska Tonsättares Internationella Musikbyrå (STIM) (Autortiesības — Autortiesību pārvaldības organizācija, kas atrodas faktiskā monopolstāvoklī — Atlīdzības iekasēšana par muzikālu darbu izmantošanu televīzijas pārraidēs — Šīs atlīdzības aprēķina metode — Dominējošais stāvoklis — Ļaunprātīga izmantošana)

7.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 32/2
            
         Tiesas (ceturtā palāta) 2008. gada 11. decembra spriedums (Marknadsdomstolen (Zviedrija) lūgums sniegt prejudiciālu nolēmumu) — Kanal 5 Ltd, TV 4 AB/Föreningen Svenska Tonsättares Internationella Musikbyrå (STIM)
   
   (Lieta C-52/07) (1)
   
   (Autortiesības - Autortiesību pārvaldības organizācija, kas atrodas faktiskā monopolstāvoklī - Atlīdzības iekasēšana par muzikālu darbu izmantošanu televīzijas pārraidēs - Šīs atlīdzības aprēķina metode - Dominējošais stāvoklis - Ļaunprātīga izmantošana)
   (2009/C 32/03)
   Tiesvedības valoda — zviedru
   Iesniedzējtiesa
   Marknadsdomstolen
   Lietas dalībnieki pamata procesā
   
      Prasītāji: Kanal 5 Ltd, TV 4 AB
   
   
      Atbildētāja: Föreningen Svenska Tonsättares Internationella Musikbyrå (STIM)
   
   Priekšmets
   Lūgums sniegt prejudiciālu nolēmumu — Marknadsdomstolen — EKL 82. panta interpretācija — Atlīdzība, ko komerctelevīziju kanāli samaksājuši autortiesību pārvaldības organizācijai — Atlīdzības aprēķināšana, pamatojoties uz procentuālu daļu no ienākumiem, kas cita starpā gūti no abonentmaksas un reklāmas
   Rezolutīvā daļa:
   
               1)
            
            
               EKL 82. pants ir interpretējams tādējādi, ka autortiesību pārvaldības organizācija, kam ir dominējošs stāvoklis būtiskā kopējā tirgus daļā, šo stāvokli neizmanto ļaunprātīgi, ja tā, iekasēdama atlīdzības par muzikālu darbu, kuri aizsargāti ar autortiesībām, pārraidīšanu televīzijā, televīzijas kanāliem piemēro atlīdzības modeli, saskaņā ar kuru šī atlīdzība atbilst daļai šo televīzijas kanālu ienākumu, ar nosacījumu, ka šī daļa ir, vai varētu būt vispārīgi proporcionāla faktiski pārraidītajam ar autortiesībām aizsargāto muzikālo darbu daudzumam, un tāpat kā kāda cita metode ļauj precīzāk identificēt un aprēķināt šo darbu izmantošanu, kā arī to auditoriju, un tā uzreiz nepaaugstina autortiesību līgumu izpildes pārvaldīšanas un ar autortiesībām aizsargāto muzikālo darbu izmantošanas pārraudzības izmaksas;
            
         
               2)
            
            
               EKL 82. pants ir interpretējams tādējādi, ka, atlīdzības, kas jāiekasē par muzikālu darbu, kuri aizsargāti ar autortiesībām, pārraidīšanu televīzijā, aprēķina atšķirīgi privātām televīzijas sabiedrībām un publiskām televīzijas sabiedrībām, autortiesību pārvaldības organizācija ļaunprātīgi izmanto savu dominējošo stāvokli minētā panta izpratnē, jo tā šīm sabiedrībām piemēro atšķirīgus nosacījumus par vienādiem pakalpojumiem un tādējādi tām tiek radīti nelabvēlīgi konkurences apstākļi, ja vien šāda darbība ir objektīvi attaisnojama.
            
         
      (1)  OV C 95, 28.04.2007.